Tervetuloa katsomaan ohjelmasarjaa; Katselkaa Herran tekoja.
Tässä ohjelmasarjassa kerromme Jumalan teoista.
Haluan kertoa siitä, miten Jumala on meidän keskellämme arjessa.
Jumala tahtoo olla meidän elämässämme Herra.
Tätä moni ihminen ei halua löytää.
He pelkäävät menettävänsä jotain omasta tahdostaan tai itsestään.
Kun Jumala on meidät luonut, niin meidän on kaikista parasta olla, -
Hänen palvelijoitaan, Hänen omiaan, Hänen lapsiaan.
Niin kuin meidät on tarkoitettu olemaan.
Kaikilla muilla tavoilla me elämme epätodellista elämää.
Jumala antaa todellisen elämän.
Luomiskertomuksessa sanotaan, että Jumalan näki, että se on hyvää.
1. Moos. 6: 5-7 sanoo näin:
"Mutta kun Herra näki, että ihmisten pahuus oli suuri maan päällä -
ja että kaikki heidän sydämensä aivoitukset ja ajatukset olivat -
kaiken aikaa ainoastaan pahat, -
niin Herra katui tehneensä ihmiset maan päälle, -
ja hän tuli murheelliseksi sydämessänsä.
Ja Herra sanoi: "Minä hävitän maan päältä ihmiset, jotka minä loin, -
sekä ihmiset että karjan, matelijat ja taivaan linnut; -
sillä minä kadun ne tehneeni"."
Miten tilanne menikään tällaiseksi?
Ensin Jumala loi kaiken hyväksi, ja nyt sitten tilanne oli tällainen.
Niinpä Jumala päätti tuhota vedenpaisumuksessa koko maailman.
Uskon, että tämän takia maailmassa kerrostumat ovat sekaisin luonnossa.
Voit mennä katsomaan kaivauksia, -
tai vuorenrinteestä voi nähdä, kuinka kaikki on erikoisesti vinossa, -
eri kerrostumat. Luonnossa näkyy erikoisia asioita.
Vuorilla näkyy simpukoita.
Kaikkialla näkyy merkkejä, että valtava mullistus on tapahtunut.
Ja niin on tapahtunutkin.
Jumala tuhosi kaiken, mutta säästi yhden perheen.
Tiedekin kertoo, että ihmiskunta on kulkenut "pullonkaulan" läpi.
Olemme samasta suvusta peräisin.
Amerikassa käydessämme, tapasimme erään perheen.
Perhe oli muuttanut Valkovenäjältä Minnesotaan. Kävimme heillä kylässä.
Isä ja äiti olivat olleet evankeliumin työssä.
Isä sanoi meille: "Kun ajatte alaspäin, -
niin käykää Kentuckyssä katsomassa Nooan arkkia.
Siellä on suuri Nooan arkki".
Emme tienneet tästä Nooan arkista mitään, emme olleet kuulleetkaan.
Yritimme netistä löytää, missä se sitten mahdollisesti olisi.
Emme löytäneet.
Sitten Kentuckyssä löysimme sen paikan, -
jota ei löytynyt Nooan arkki nimellä.
Uskovat olivat tehneet valtavan Nooan arkin. Se oli ihmeellinen.
Me emme menneet sinne vielä, -
koska ajattelimme menevämme vain ohi,-
koska olimme niin kaukana, kaupungin toisella laidalla.
Sinä yönä Niina näki unen, -
jossa valkopunaisiin sonnustanut mies sanoi Niinalle: -
"Onko teillä niin kiire?" Se pysäytti.
Meillä oli kyllä vuokra-auto ja vielä pitkä matka ajettavana -
mutta ehtisimme käymään siellä Nooan arkilla, ja niin lähdimme sinne.
Jumala puhui minulle: -
"Haluan puhua sinulle Pyhästä Hengestä siellä Nooan arkilla".
En käsittänyt, mitä Jumala haluaa puhua.
Kun olimme siellä, Jumala alkoi avaamaan minulle jotain, -
mutta vasta kun lähdimme pois sieltä -
koin voimakkaana Pyhän Hengen ylläni, -
ja yhtäkkiä minulle avattiin, mitä Jumala halusi puhua minulle.
Tuo arkki kuvaa pelastusta Jeesuksessa. Se on esikuva.
Kaikki tuhottiin, mutta ne jotka astuivat arkkiin, saivat pelastuksen.
Vesi, joka puhdisti koko maan, -
kertoo Raamatun mukaan kasteesta, -
jossa me annamme elämämme Jeesukselle -
ja meidän sydämemme tulee uskon kautta puhtaaksi.
Kaste kuvaa sitä tapahtumaa, -
jossa hautaamme vanhan elämämme ja uusi tulee tilalle.
Jumalan Sana itse asiassa pesee meidät puhtaaksi.
Alamme uskomaan Jumalaan ja -
sydämemme puhdistuu kaikesta saastasta.
1. Piet. 3: 20-21: "jotka muinoin eivät olleet kuuliaiset, -
kun Jumalan pitkämielisyys odotti Nooan päivinä, -
silloin kun valmistettiin arkkia, jossa vain muutamat, -
se on kahdeksan sielua, pelastuivat veden kautta.
Tämän vertauskuvan mukaan vesi nyt teidätkin pelastaa, kasteena -
-joka ei ole lihan saastan poistamista, -
vaan hyvän omantunnon pyytämistä Jumalalta -
Jeesuksen Kristuksen ylösnousemuksen kautta"
Vesi ei pelasta meitä, vaan usko pelastaa.
Mutta sen vertauskuvana me hautaamme itsemme veteen.
Niinkuin Jeesuskin oli kuollut ja ylösnoussut.
Kyyhkynen laskettiin ulos arkista. Siitä Jumala puhui minulle.
Kun Jeesus meni kasteelle, -
niin kyyhkysen muodossa Pyhä Henki laskeutui Jeesuksen ylle.
Tuossa Nooan arkki kertomuksessa kerrotaan, -
että Nooa laski kaarneen puhtaaseen maahan ja se ei tullut takaisin.
Kaarne, tuo musta lintu, joka jollain tapaa kuvaa kuolemaa minulle, -
ei voinut suorittaa tuota tehtävää.
Tarvittiin ihmeellinen, viaton kyyhkynen, joka lähti lentämään.
Ja lopulta tuo kyyhkynen toi palatessaan uuden kasvun maasta, -
toi puunlehden tullessaan -
todistuksena, että vesi on vajentunut ja elämä tullut.
Ja tuo kyyhkynen, Pyhä Henki, kertoo minulle siitä, -
kuinka Jumalan alkama elämä, -
alkoi Pyhän Hengen kautta tuottamaan satoa ja hedelmää.
Se toi lähettäjälleen sadon, -
niin kuin Pyhä Henki saa aikaan meissä sadon, -
mikä on Jumalalle mieluinen.
Kaikissa Raamatun kirjoituksissa on -
ilmoitus tulevasta Messiaasta ja uudesta liitosta.
Ja sen yhteydessä vuodatetusta Pyhästä Hengestä.
Niin kuin Raamattu kertoo Messiaasta, -
se kertoo Pyhän Hengen vuodatuksesta.
Miten ihmeellistä. Tuo Pyhän Hengen vuodatus, -
sai aikaan hengellistä kasvua, hengellistä hedelmää.
Ja ihmisiä tulee sen kautta uskoon, -
Jumalan tuntemiseen ja vanhurskauteen sisälle.
Siksi Jeesus sanoi: "Teille on hyväksi, että minä menen pois".
Sillä muutoin tuo puolustaja, Pyhä Henki, ei tule.
Nyt Pyhä Henki on kaikkialla, meidän keskellämme, kaikkialla!
Se on ihmeellinen. Pyhä Henki on kaikkialla läsnäoleva, vaikuttava.
Ja me saamme täyttyä Pyhällä Hengellä.
Saamme antaa Pyhän Hengen meitä johdattaa.
Tästä Jumala halusi puhua minulle ja se valtavasti kosketti minua, -
kun koin Pyhän Hengen voiman.
Pyhä Henki, Jeesus olivat tässä arjen sanomassa kirkkaasti esillä.
Rukoillaan vielä, siihen edelliseen jaksoon liittyen, -
että voisimme itsekin olla sanomassa synnille ei.
Jumala on voimallinen antamaan voimaan taistella pahaa vastaan.
Olen tästä erityisen huolissani, koska meidän ajassamme vaikuttavat -
kaikenlaiset houkutukset ja synnilliset himot.
Sanoisin, että kaikki epäselvä, -
mutta myöskin saastainen hekumointi.
Jeesus antaa meille valtavat lupaukset Raamatussa.
Voimme sanoa omassa elämässämme kiusauksille: -
"Väisty Jeesuksen nimessä, minä en halua sinua".
Jeesus on verellään minut pessyt ja puhdistanut.
Ja olipa mikä tahansa ajan henki tai ajan hengen mukainen himo,-
me voimme sen torjua ja valita, ettemme halua sitä elämäämme.
Emme halua sen tuomia seurauksia ja huonoja hedelmiä meidän elämään -
emmekä lähimmäistemme elämään.
Haluan sanoa teille ja itselleni, että rukoillaan lakkaamatta.
Ollaan valveilla, -
että voimme tietyllä tavalla ennaltaehkäistä, ettemme lankea.
Ettei ohjauduta syntiä harjoittamaan ja himojen tielle.
Jeesus sanoi Uudessa testamentissa: "älä enää syntiä tee, -
ettei sinulle jotakin pahempaa tapahtuisi".
Käsitän, että Jumala puhuu koko Sanansa kautta, -
että meidän tulee tehdä parannus synneistämme.
Laittaa pois synti elämästämme ja peseytyä Jeesuksen Veressä.
Jeesuksen veri puhdistaa meidät kaikesta synnistä, -
ja saamme olla uusia luomuksia Kristuksessa.
Olen puhut näistä asioista paljon kutsumustyössä -
meidän matkoilla ja Suomessa.
Ollaan puhuttu juutalaisille ja pakanoille.
Tosi kipeä aihe on puhua esimerkiksi siitä, -
miten nykyaikana ihmiset eivät hyväksy -
tai koe olevansa hyväsyttyjä.
Monetkaan eivät koe rakkautta, -
koska he eivät tunne rakastavaa Jumalaa.
Sitten miehillä ja naisilla on puuteellisuuden kokemusta itsessään.
Kokee puuteellisuutta miehenä ja naisena.
Sen seurauksena on tehty paljon vahingollisia toimenpiteitä.
Paljon sellaisia ratkaisuja, joita ei pysty koskaan muuttamaan.
Näen selkeästi, että sielunvihollinen on sellaisen takana.
Raamattu sanoo, Joh 10 :10: -
"Varas ei tule muuta kuin varastamaan ja tappamaan ja tuhoamaan.
Minä olen tullut, että heillä olisi elämä ja olisi yltäkylläisyys."
Ihana, miten erilainen, vastakohtainen Jeesus on sille.
Toivon, että meitä ei tarvitse tuhota, meitä ei tarvitse rikkoa.
Jumala toimii sillä tavalla, kuten Hän sanassaan sanoo: -
"Särjettyä ruokoa hän ei muserra, -
ja suitsevaista kynttilänsydäntä hän ei sammuta, -
kunnes hän saattaa oikeuden voittoon." (Matt 12:20)
Voimme luottaa Jumalan uskollisuuteen,-
Jumalan armoon ja Sanaan, joka pysyy iankaikkisesti.
Jeesukseen, Pelastajaan. Jeesuksen veri riittää sovittamaan meidän synnit -
tänä päivänä, jokaisena meidän elämämme päivänä.
Se on vastaanotettavissa joka hetki.
Lähimmäisemme voivat millä tahansa hetkellä, -
haluta seurata Jeesusta.
Me pyydetään sinulta Herra tässä hetkessä, -
anna meidän ystävien kohdata sinut henkilökohtaisesti.
Pyydämme, että Pyhän Henkesi kautta -
annat tämän Raamatun lupauksen toteutua, -
että heillä olisi yltäkylläisyys ja elämä.
Anna sen tulla niin tarjolle, että he haluavat vastaanottaa sen.
Avaa Sinä meidän uskomattomille läheisillemme sitä, mitä tarjoat.
Avaa sitä niin, että he saavat maistiaisia siitä, -
kuinka ihana on Sinun kanssasi olla.
Ja mitä on sitten Taivaan kodissa Sinun kanssasi aina.
Ystävät, katsellaan Herran tekoja!
Tekstitys: Kaisa Lakanen